**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. SAUSIO 31 D. SPRENDIMO NR. 5TS-1543 „DĖL PRITARIMO PROJEKTUI „VAIKŲ DIENOS CENTRŲ TINKLO PLĖTRA LAZDIJŲ RAJONO SAVIVALDYBĖJE“ PAKEITIMO**

2019 m. rugsėjo 19 d. Nr. 34-151

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į viešosios įstaigos Centrinės projektų valdymo agentūros 2019-09-17 raštą Nr. 2019/2-5991 „Dėl projekto paraiškos NR. 08.1.1-CPVA-V-427-06-0001 „Vaikų dienos centrų tinklo plėtra Lazdijų rajono savivaldybėje“ vertinimo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2019 m. sausio 31 d. sprendimo Nr. 5TS-1543 „Dėl pritarimo projektui „Vaikų dienos centrų tinklo plėtra Lazdijų rajono savivaldybėje“ 2 punktą ir jį išdėstyti taip:

„2. Užtikrinti:

2.1. netinkamų finansuoti, bet šiam projektui įgyvendinti būtinų išlaidų, jeigu tokių bus, ir tinkamų išlaidų, kurių nepadengia projektui skiriamo finansavimo lėšos, padengimą iš Lazdijų rajono savivaldybės biudžeto lėšų;

2.2. projekto tęstinumą 5 metus po projekto įgyvendinimo pabaigos.“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Sandra Sinkevičienė, tel. (8 318) 66 100

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. SAUSIO 31 D. SPRENDIMO NR. 5TS-1543 „DĖL PRITARIMO PROJEKTUI „VAIKŲ DIENOS CENTRŲ TINKLO PLĖTRA LAZDIJŲ RAJONO SAVIVALDYBĖJE“ PAKEITIMO**

**AIŠKINAMASIS RAŠTAS**

2019-09-18

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2019 m. sausio 31 d. sprendimo Nr. 5TS-1543 „Dėl pritarimo projektui „Vaikų dienos centrų tinklo plėtra Lazdijų rajono savivaldybėje“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgiant į Viešosios įstaigos Centrinės projektų valdymo agentūros 2019-09-17 raštą Nr. 2019/2-5991 „Dėl projekto paraiškos NR. 08.1.1-CPVA-V-427-06-0001 „Vaikų dienos centrų tinklo plėtra Lazdijų rajono savivaldybėje“ vertinimo“.

Šio sprendimo tikslas – pakeisti Lazdijų rajono savivaldybės tarybos 2019 m. sausio 31 d. sprendimo Nr. 5TS-1543 „Dėl pritarimo projektui „Vaikų dienos centrų tinklo plėtra Lazdijų rajono savivaldybėje“ 2 punktą.

Viešajai įstaigai Centrinei projektų valdymo agentūrai pateikus paraišką „Vaikų dienos centrų tinklo plėtra Lazdijų rajono savivaldybėje“, gautos pastabos, kad savivaldybės tarybos sprendime nėra nuostatos dėl projekto tęstinumo 5 metus po projekto įgyvendinimo pabaigos užtikrinimo. Todėl reikalingas savivaldybės tarybos sprendimo pakeitimas.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistė Sandra Sinkevičienė.

Investicijų skyriaus vyr. specialistė Sandra Sinkevičienė